หุ้น,น้ำมันสหรัฐปิดพุ่งแรง/ทองคำลงเล็กน้อย
หุ้นดาวโจนส์ปิดพุ่ง 932.27 จุด หลังเฟดขึ้นดอกเบี้ย 0.5% ตามคาด ด้านราคาน้ำมันบวกแรง 5.40 ดอลลาร์ ขณะที่ทองคำลง 1.80 ดอลลาร์
6 พ.ค. 2565

ดัชนีเฉลี่ยอุตสาหกรรมดาวโจนส์ปิดที่ 34,061.06 จุด พุ่งขึ้น 932.27 จุด หรือ +2.81%, ดัชนี เอสแอนด์พี 500 ปิดที่ 4,300.17 จุด เพิ่มขึ้น 124.69 จุด หรือ +2.99% และดัชนี แนสแดค ปิดที่ 12,964.86 จุด พุ่งขึ้น 401.10 จุด หรือ +3.19% หลังจากธนาคารกลางสหรัฐ (เฟด) มีมติปรับขึ้นอัตราดอกเบี้ย 0.50% ตามที่ตลาดคาดการณ์ไว้ด้าน สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนมิย.พุ่งขึ้น 5.40 ดอลลาร์ หรือ 5.3% ปิดที่ 107.81 ดอลลาร์/บาร์เรล สัญญาน้ำมันดิบเบรนท์ (BRENT) ส่งมอบเดือนก.ค. พุ่งขึ้น 5.17 ดอลลาร์ หรือ 4.9% ปิดที่ 110.14 ดอลลาร์/บาร์เรล ขานรับรายงานที่ว่า ประธานสหภาพยุโรป (EU) เสนอให้บรรดาประเทศสมาชิกระงับการนำเข้าน้ำมันจากรัสเซีย ซึ่งมาตรการดังกล่าวจะส่งผลให้ตลาดน้ำมันเผชิญภาวะตึงตัวมากขึ้นขณะที่ ราคาทองคำโคเม็กซ์งวดส่งมอบเดือน มิ.ย. ลดลง 1.8 ดอลลาร์ หรือ 0.1% ปิดที่ 1,868.8 ดอลลาร์/ออนซ์